CELEX: 32009R0678
Language: bg
Date: 2009-07-27 00:00:00
Title: Регламент (ЕО) № 678/2009 на Комисията от 27 юли 2009 година за изменение за сто и десети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

28.7.2009   
            
            
               BG
            
            
               Официален вестник на Европейския съюз
            
            
               L 196/8
            
         
      РЕГЛАМЕНТ (ЕО) № 678/2009 НА КОМИСИЯТА
   
   от 27 юли 2009 година
   за изменение за сто и десети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 881/2002 от 27 май 2002 година на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, първо тире от него,
   като има предвид, че:
   
               (1)
            
            
               Приложение I към Регламент (ЕО) № 881/2002 посочва лицата, групите и образуванията, засегнати от замразяването на средства и икономически ресурси по същия този регламент.
            
         
               (2)
            
            
               На 20 юли 2009 г. Комитетът по санкциите към Съвета за сигурност на Организацията на обединените нации реши да измени списъка на лицата, групите и образуванията, спрямо които се прилага замразяването на финансови средства и икономически ресурси.
            
         
               (3)
            
            
               Следователно приложение I следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 юли 2009 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В глава „Физически лица“ следният текст се заличава:
      
                  1.
               
               
                  Nabil Abdul Salam Sayadi (известен също като Abu Zeinab). Адрес: Vaatjesstraat 29, 2580 Putte, Белгия. Дата на раждане: 1.1.1966 г. Място на раждане: El Hadid, Tripoli, Ливан. Националност: белгийска от 18.9.2001 г. Допълнителна информация: съпруга Patricia Vinck; брак сключен на 29.5.1992 г. в Peschawar, Пакистан.
               
            
                  2.
               
               
                  Patricia Rosa Vinck (известна също като Souraya P. Vinck). Адрес: Vaatjesstraat 29, 2580 Putte, Белгия. Дата на раждане: 4.1.1965 г. Място на раждане: Berchem (Антверпен), Белгия. Националност: белгийска. Допълнителна информация: съпруг Nabil Sayadi.